17. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1055 της 7/15 Νοεμ. 1977 (ΦΕΚ Α΄ 351) Περί ιδρύσεως τακτικών εδρών, Εργαστηρίου και συστάσεως θέσεων βοηθητικού διδακτικού προσωπικού εις την Κτηνιατρικήν Σχολήν του Πανεπιστημίου Θεσσαλονίκης. Άρθρον μόνον.-1.Ιδρύονται εις την Κτηνιατρικήν Σχολήν του Πανεπιστημίου Θεσσαλονίκης: α)Τακτική έδρα Ιχθυολογίας, έχουσα ως περιεχόμενον ανατομικήν, φυσιολογίαν, διατροφήν, συνθήκας εκτροφής και διαβιώσεως, παθολογίαν και εκμετάλλευσιν των ελεγχομένων εδωδίμων αλιευμάτων ως και την ανάπτυξιν της αλιείας. β)Τακτική έδρα Οικονομίας Ζωϊκής Παραγωγής, έχουσα ως περιεχόμενον γενικάς αρχάς πολιτικής οικονομίας, τεχνοοικονομικήν πολιτικήν, στατιστική, λογιστικήν, εμπορίαν προϊόντων ζωϊκής προελεύσεως και διοίκησιν κτηνοτροφικών επιχειρήσεων. γ)Εργαστήριον Ιχθυολογίας. 2.Συνιστάται εις τας ανωτέρω έδρας και το Εργαστήριον ανά μία θέσεις Επιμελητού, ανά μία θέσις Βοηθού και ανά μία θέσις Παρασκευαστού.  